இந்தியா, மேற்கு இந்தியத் தீவுகளுக்கு இடையில் நடக்க இருக்கும் இரண்டு டெஸ்ட் போட்டிகளுக்குப் பிறகு சச்சின் சர்வதேச கிரிக்கெட் போட்டிகளில் விளையாடுவதைப் பார்க்க முடியாது. ஒவ்வொரு கிரிக்கெட் ரசிகருக்கும் இது வருத்தத்துக்குரிய செய்தி. ஆனால் இது எதிர்பார்க்கப்பட்டதுதான். விளையாட்டு வீரர்களின் தொழில் வாழ்க்கைக்கு ஒரு எல்லை உண்டு. இந்த உண்மையை ஊடகங்கள் கவனிக்கத் தவறிவிட்டன. இது பற்றி அவை வெளியிட்ட செய்திகள் அனைத்தும் இனி இந்திய கிரிக்கெட் என்ன ஆகும், இனி யார் கிரிக்கெட்டைப் பார்ப்பார்கள் என்பது போன்ற அச்ச உணர்வுடன் இருந்தன.